Gabriel Sara

Gabriel Davi Gomes Sara (sündinud 26. juunil 1999 Joinvilles) on Brasiilia jalgpallur, kes mängib keskpoolkaitsjana Türgi kõrgliigaklubis Galatasaray.

Ta alustas klubikarjääri Brasiilia klubis São Paulo, millega liitus 2013. aastal. São Paulo põhimeeskonnas debüteeris ta Brasiilia kõrgliigas 3. detsembril 2017 mängus Bahia vastu. São Paulo põhikoosseisu kuulus Sara alates 2020. aastast.

2022. aasta juulis siirdus ta Inglismaa esiliigaklubisse Norwich City. Inglismaa esiliigas lõi ta esimese värava 8. oktoobril 2022 mängus Preston North Endi vastu. Debüüthooajal lõi Sara Inglismaa esiliigas seitse ja teisel hooajal 13 väravat. 2023. aastal valiti Sara Norwich City aasta mängijaks ja hooajal 2023/24 Inglismaa esiliiga sümboolsesse koosseisu.

2024. aasta augustis sõlmis ta viieaastase lepingu Türgi kõrgliigaklubiga Galatasray.

 Viited 

Kategooria:Brasiilia jalgpallurid
Kategooria:São Paulo FC mängijad
Kategooria:Norwich City FC jalgpallurid
Kategooria:Galatasaray SK mängijad
Kategooria:Campeonato Brasileiro Série A mängijad
Kategooria:The Championshipi mängijad
Kategooria:Süper Ligi mängijad
Kategooria:Sündinud 1999